“አሁን በየቦታው የምናየው ግጭቶችና አለመግባባቶች ጁንታው ለአገራችን ያስቀመጣቸው አደገኛ የቤት ስራዎች ናቸው” አቶ ሌንጮ ለታ
ዋቅሹም ፍቃዱ አዲስ አበባ፦ አሁን በየቦታው የምናየው ግጭቶችና አለመግባባቶች የህወሀት ጁንታ ባለፉት 27 ዓመታት ለአገራችን ያስቀመጣቸው አደገኛ የቤት ስራዎች መሆናቸውን የቀድሞ የኦሮሞ ዴሞክራሲያዊ ግንባር ሊቀመንበር አቶ ሌንጮ ለታ አስታወቁ። ህዝቡ እውነታውን በአግባቡ በመገንዘብ ለአገሩ ከልብ በመስራት ሰላም እንዲያወርድ ጥሪ አቀረቡ። አቶ ሌንጮ ለታ
በተለይ ከአዲስ ዘመን
ጋር ባደረጉትቃለ ምልልስ እንዳመለከቱት፣ መላው ህዝባችን ለዘመናት የታገለለት የዴሞክራሲና የመልካም አስተዳደር ጉዳይ በአምባገነኑ የሕወሓት ጁንታ እጅ በመውደቁ ሲመኝ የነበረው ራስን በራስ የማስተዳደር ተስፋው መክኖ ቆይቷል። በአገራችን የዴሞክራሲ ስርዓት
ታይቶ በመጥፋቱ በህገ
መንግስቱ የተደረደሩት የራስን
ዕድል በራስ መወሰን
የሚሉና ሌሎችም የዴሞክራሲ
መርሆዎች በጁንታው በሀይል
መታፈናቸውን ጠቁመው፣ ዛሬ
ላይ ህዝቡ በተወሰነ
መልኩ መብቱንና ግዴታውን
መለማመድ መጀመሩን
አስታውቀዋል። አሁን በየቦታው የምናየው ግጭቶችና አለመግባባቶች ጁንታው ባለፉት 27 ዓመታት ለአገራችን ያስቀመጣቸው አደገኛ የቤት ስራዎች መሆናቸውን ያመለከቱት አቶ ሌንጮ፣ ህዝቡ እውነታውን በአግባቡ በመገንዘብ ለአገሩ ከልብ በመስራት ሰላም እንዲያወርድ ጠይቀዋል። ጁንታው ህገ መንግስቱ እንደፈረሰ፣ አገርም ወደ አሀዳዊ ስርዓት ልትመለስ ነው በማለት ከዚህ በፊት ያልተለማመድነውን ለውጥ ማጠልሸት ጀምሮ እንደነበር ጠቁመው፣ እውነታው ግን አገር ወደ አሀዳዊ ስርዓት መመለሷ ሳይሆን የራስን ዕድል በራስ መወሰን የሚለው ተገቢ ምላሽ ያገኙበትና ዴሞክራሲ በይበልጥ እየተጠናከረ መሆኑን ያስመከረ ነው ብለዋል። ንጉሱን ጨምሮ ከሳቸው በኋላ የነበሩትን የአገሪቱ መሪዎች ጋር ሲነጻጸሩ ምንም እንኳ በዕድሜ ወጣት ቢሆንም እንደ ዶክተር አብይ በሳልና አስተዋይ መሪ ሀገሪቱ እንዳላጋጠማት ጠቁመዋል። ዶከተር አብይ ሁሉን አቀፍ ዴሞክራሲ፣ ታላቋን፣ አንድነትና እኩልነት የሰፈነባት ኢትዮጵያን ለመገንባት ሰፊ ጥረት እያደረገ እንደሆነም አስታውቀዋል። ሌሎችም በእሱ ልክ ጠንክረው ካልሰሩ አገሪቱ ማቆም ወደ ማይቻል ቀውስና ቁልቁለት ልታመራ እንደምትችል ያላቸውን ስጋት የገለጹት አቶ ሌንጮ፣ በተለይ በዚህ ዘመን ጨቋኙን የህወሓት አገዛዝ የሚመኙ ሰዎች በማየታቸው ማዘናቸውን አመልክተዋል። የህወሓት ጁንታ አገሪቱን የዴሞክራሲ ረሃብተኛ በማድረግ ወደ አላስፈላጊ ቀውስ እየወሰዳት መሆኑ አስቀ ድሞ በጻፉት መጽሐፋቸው ማሳሰባቸውን ጠቁመው፣ ቡድኑ ዴሞክራሲን እራሱ እንዳመጣ አስመስሎ ሲሰብክ ቢቆይም እውነቱ ግን ቡድኑ የዴሞክራሲ ጸር መሆኑ ከተግባሩ መረዳት ይቻላል ብለዋል። ቡድኑ እውነተኛ የህዝቡ ዴሞክራሲን ለማስፈን የሚታገሉ፤ ስለ መብቱ የሚጠይቅ ዜጋን ሲያፍንና፣ ሲገድል፣ አካል ሲያጎድልና በእስር ቤት ሲያሰቃይ እንደ ነበር ለአገርም ሆነ ለአለም ግልጽ እንደነበርም አስታውቀዋል። ለውጡን የተቃወመውም በራሱ
ቁመትና ስፋት ልክ
ለሰፋው የአገዛዝ ስርዓት
ጋር ባለመጣጣሙ ምክንያት
እንደነበር አመልክተው፣ የእሱ
የጨቋኝ ህግ ትክክለኛ
ሆኖ ከለውጡ ጋር
የመጣው የዴሞክራሲ ጭላንጭል
እንደ አገር አፍራሽ
ተግባር የቆጠረውም የዴሞክራሲ
ባህሪ ስለሌለው እንደሆነ
አመልክተዋል።አዲስ ዘመን ታህሳስ 22/2013